Yövyimme Miguel ja Gabrielan asunnossa kesä-heinäkuun vaihteessa mieheni ja 1-vuotiaan poikani kanssa 8 yötä. Asunto oli loistava pienelle perheelle ja tarvittaessa siellä olisi mahtunut yöpymään useampikin. Asunto vastasi täysin kuvausta, tai oli jopa parempi! Kuvat eivät anna oikeutta asunnolle. Asunto on hiljattain remontoitu, todella siisti ja erityismaininta jokaisessa huoneessa erikseen olleesta ilmastointilaitteesta. Tullessamme, asunto oli siivottu todella siistiksi ja tuoksui raikkaalta -melkein kuin olisi tullut hotelliin! Asunto oli myös hyvin rauhallinen, naapureista ei kuulunut mitään ääniä.

Myös Miguel ja Gabriella toimivat loistavia isäntinä: heidät sai hyvin kiinni ennen matkaa, aiemman check-in ajan sopiminen onnistui ongelmitta, asunnolla oltiin vastaanottamassa meitä hyvissä ajoin, Miguel auttoi meitä kantamaan matkatavaramme asuntoon, ongelmatilanteissa saimme apua muutaman tunnin sisällä ja he jopa lähettivät asunnolle unohtuneet matkatavarat postilla peräämme!

Asunnon läheisyydestä löytyi metroasema, pieniä kauppoja ja edullisia paikallisten suosimia ravintoloita, joskin niissä ymmärrettiin melko heikosti englantia :). Asunnolta oli jonkin verran matkaa esim. Tripadvisorin suosittelemiin ravintoloihin eixamplessa, mutta metrolla pääsi kulkemaan suht vaivattomasti myös lapsen kanssa.

Asunto ja isännät olivat siis huippuja! Enempää emme olisi voineet toivoa asunnolta tässä hintaluokassa. Yksi asia, mikä kannattaa kuitenkin huomioida tämän asunnon kohdalla on se, ettei hissillä pääse suoraan asunnon kerrokseen vaan hissiltä tarvitsee nousta vielä yksi kerros ylöspäin portaita pitkin.

Kiitos majoittamisestamme, viihdyimme hyvin asunnossanne!